projecte-aina/catalan_government_crawling huggingface dataset:
La Generalitat de Catalunya disposa d'un model d'etiqueta que permet identificar d'una manera gràfica si un aliment és apte per a celíacs.
Hi ha dos distintius disponibles: el símbol de l'espiga barrada o aquest mateix símbol acompanyat de la llegenda: "Apte per a celíacs".
La utilització d'un o altre dependrà de l'espai i d'altres circumstàncies.
Per a la utilització dels distintius del pacte, els productes han de tenir una quantitat de gluten igual o inferior a 20mg/kg, d'acord amb l'establert al nou Reglament d'execució (UE) 828/2014, de 30 de juliol, relatiu als requisits per a la transmissió d'informació a les persones consumidores sobre l'absència o la presència reduïda de gluten als aliments.
L'ús dels distintius pot anar acompanyat d'un cartell d'informació general amb el mateix contingut i símbols del pacte.
Les empreses signatàries posaran a disposició dels establiments comercials minoristes que venguin els seus productes aquest cartell d'informació general, a fi de millorar la informació envers les persones consumidores.
Us oferim la possibilitat d'afegir una garantia de qualitat als serveis i els productes que oferiu, amb l'objectiu de donar una imatge de major credibilitat a la vostra clientela.
D'una banda, l'adhesió al sistema arbitral de consum us permetrà resoldre de manera àgil i senzilla els conflictes que puguin sorgir amb les persones consumidores.
D'altra banda, si comercialitzeu productes aptes per a persones celíaques, podeu sumar-vos al Pacte per a les persones celíaques, que té com a objectiu millorar la informació de l'etiquetatge dels productes alimentaris.
Si sou una empresa o establiment comercial i necessiteu exemplars de Fulls oficials de queixa / reclamació / denúncia per tenir-los a disposició dels vostres clients, podeu descarregar-los des d' aquí o bé adreçar-vos a:
Aquesta garantia és obligatòria per a tots els empresaris que organitzen i/o comercialitzen aquest tipus de viatges.
La garantia ha de cobrir, en cas d'insolvència, l'import dels pagaments efectuats pels usuaris amb relació a tots els viatges fins que finalitzin, i ha de comprendre també les despeses de l'allotjament previ i, en el cas que el transport estigui inclòs en el contracte, el retorn del viatger a l'origen.
Davant la sospita d'haver comercialitzat un producte que presenta riscos per als consumidors, els productors o distribuïdors han d'informar a l'Administració competent.
La informació que cal aportar és la següent:
La Petició genèrica permet que qualsevol persona física o jurídica presenti la documentació requerida relacionada amb tot tipus de gestió, tràmit o expedient sobre qualsevol assumpte, per via telemàtica.
Aquestes peticions o aportacions de documentació a l'ACC es formalitzen mitjançant el formulari enllaçat i han d'anar adreçades al departament d'Empresa i Coneixement, tema Comerç i consum, subtema Consum.
Els productes que els consumidors adquireixen en el mercat no han de comportar riscos per a la seva salut i seguretat, sempre que se'n faci un ús adequat.
La norma bàsica a la UE és la Directiva 2001/95/CE, de 3 de desembre de 2001, transposada a l'Estat mitjançant el Reial decret 1801/2003, de 26 de desembre sobre seguretat general dels productes.
Aquesta norma defineix com a producte segur aquell que en condicions d'utilització normals no presenti riscos o únicament els riscos compatibles amb el seu ús i considerats admissibles.
La Llei 22/2010 de 20 de juliol, del Codi de consum de Catalunya defineix bé o servei segur com aquell que en condicions d'utilització normal o raonablement previsibles, incloses les condicions de durada i, si escau, de posada en servei, d'instal·lació i de manteniment, no presenta cap risc o només riscos mínims compatibles amb el bé o servei considerats acceptables.
En cas de no haver-hi cap disposició normativa de compliment obligatori aplicable, es tindran en compte altres elements: normes tècniques nacionals que transposin normes europees no harmonitzades, normes UNE, les recomanacions de la Comissió Europea, codis de bones pràctiques i l'estat actual del coneixement i de la tècnica en el moment de la fabricació.
El marcatge CE indica que el producte ha estat fabricat d'acord amb els requisits de seguretat de les directives europees.
No obstant això, no tots els productes estan obligats a portar marcatge CE.
Els organismes de normalització europeus proveeixen d'especificacions tècniques que proporcionen el mecanisme per complir aquestes obligacions.
Els productes industrials subjectes a les directives de seguretat, abans de ser comercialitzats per primer cop, s'han de sotmetre a uns procediments apropiats per assegurar la conformitat i la introducció del marcatge CE.
La certificació de conformitat pot consistir en una autocertificació del fabricant o d'un laboratori notificat per realitzar les proves de conformitat.
El sistema de xarxa d'alertes té com a objectiu l'intercanvi ràpid d'informació entre les autoritats competents en matèria de consum de les Comunitats Autònomes i de la resta de països de la Unió Europea, davant l'existència d'un producte que pugui generar un risc greu als consumidors.
La Decisió de la Comissió de 16 de desembre 2009 estableix les Directrius per a la gestió del sistema comunitari d'intercanvi ràpid d'informació, el Rapex, que entre altres, dóna els paràmetres per a l'avaluació del risc dels productes de consum.
El punt de contacte a Catalunya per als productes industrials és l'Agència Catalana del Consum.
Per als productes alimentaris és la Direcció General de Salut Pública.
En el moment que els productors o distribuïdors tinguin indicis suficients d'haver comercialitzat productes que presenten riscos per als consumidors, incompatibles amb el deure general de seguretat, adoptaran totes les mesures oportunes per evitar aquests riscos (sense necessitat de requeriment per part de l'Administració competent):
En aplicació de la Llei 22/2010, de 20 de juliol, del Codi de consum de Catalunya, els empresaris i comerciants heu de complir amb les següents obligacions:
Les rebaixes són reduccions que els establiments podeu fer voluntàriament en els preus que els béns o serveis han tingut amb anterioritat.
El béns o serveis rebaixats han de tenir la mateixa qualitat i garantia que la que tenien a preu no rebaixat.
Han de mostrar el preu original, juntament amb el rebaixat, o bé el percentatge de la rebaixa.
Si l'establiment comercial no manifesta res a les seves ofertes, publicitats o al mateix establiment, s'entén que no admet canvis dels productes o devolucions dels diners als seus clients o clientes.
Es considera venda de saldos la d'aquells productes el valor del mercat dels quals es trobi manifestament disminuït a causa del seu deteriorament, desperfecte, desús o obsolescència, i per tant siguin ofertats a un preu inferior a l'habitual sense que comportin risc ni engany per al consumidor.
Es pot efectuar amb caràcter ocasional o permanent.
La durada de la venda ocasional de saldos està subjecta a l'exhauriment dels articles ofertats.
Es poden dur a terme vendes en règim de saldos en temporada de rebaixes, sempre i quan s'ajustin estrictament als supòsits legals previstos per a aquest tipus de venda especial.
La venda en liquidació és la venda de caràcter excepcional i de finalitat extintiva de determinades existències de productes.
Es produeix com a conseqüència de:
Es pot efectuar liquidació sobre qualsevol tipus de producte sempre i quan es trobi a l'estoc de l'establiment en el moment de presentar la comunicació.
Les vendes en liquidació es poden realitzar en temporada de rebaixes si s'ajusten estrictament als supòsits legals previstos per aquest tipus de venda especial.
Si sou una empresa o establiment comercial i necessiteu exemplars de Fulls oficials de queixa / reclamació / denúncia per tenir-los a disposició dels vostres clients, heu d'adreçar-vos a:
Oficines Comarcals d'Informació al Consumidor
Oficines de l'Agència Catalana del Consum
Els establiments en els quals es pot adquirir qualsevol mena de menjar, com ara bars, restaurants, pastisseries, supermercats, mercats..., heu de proporcionar informació sobre els 14 grups d'aliments que poden provocar al·lèrgies o intoleràncies (consulteu la Guia breu d'informació alimentària).
Aquesta informació, que ja es troba en l'etiqueta dels productes envasats, l'heu d'oferir en el cas dels aliments que teniu sense envasar i els envasats als llocs de venda.
Exemples de com comunicar la informació:
- Oralment (cal que tingueu cartells avisant que disposeu d'aquesta informació i també tenir-la per escrit).
- Per escrit (a la carta del restaurant, en forma de fitxa per a cada plat o bé mitjançant plafons, cartells o rètols prop dels aliments).
Les empreses adherides al sistema arbitral de consum accepten que els futurs conflictes que es puguin plantejar amb els seus clients es resolguin a través de l'arbitratge de consum, estalviant altres vies més lentes i més costoses.
A més, com a conseqüència de l'entrada en vigor de la Llei 22/2010 del Codi de Consum de Catalunya, cal tenir present les següents mesures:
L'adhesió a la Junta Arbitral de Consum de Catalunya es fa patent per mitjà d'un distintiu oficial d'adhesió, que es pot col·locar en un lloc destacat de l'establiment i utilitzar en la publicitat, factures i documentació de l'empresa.
Aquest distintiu representa un signe de confiança i un avantatge competitiu, que posa de manifest un plus de servei i un factor de qualitat i de professionalitat.
Les campanyes d'inspecció i control del mercat consisteixen en actuacions programades amb la finalitat d'assolir determinats objectius, en un període de temps concret i sobre un sector, activitat, producte o servei ofert a les persones consumidores.
Les campanyes permeten fer el seguiment de les pràctiques del mercat, avaluar els diversos sectors d'activitat econòmica, valorar el grau de compliment de la normativa d'un producte o servei, informar els agents comercials que intervenen en el mercat sobre l'aplicació d'una nova normativa o corregir, si escau, les conductes comercials considerades que vulnerin l'ordenament jurídic.
L'Agència Catalana del Consum duu a terme cada any una programació de campanyes d'inspecció i control de mercat per tal de supervisar l'adequació normativa d'aquells sectors d'activitat econòmica que es consideren prioritaris.
El procediment sancionador consisteix a penalitzar les conductes que no respecten les regles del joc en l'àmbit de les relacions de consum a Catalunya, que atempten contra els interessos dels agents econòmics i les persones consumidores i, per tant, contra la disciplina de mercat.
Aquest procediment és competència de les administracions públiques.
La Generalitat de Catalunya, mitjançant el govern, el conseller/a competent, el director/a de l'Agència Catalana del Consum o el subdirector/a de Disciplina de Mercat, s'encarrega d'imposar sancions i multes coercitives (multes periòdiques que s'imposen fins que es deixa de cometre una infracció), així com el tancament temporal de l'empresa o establiment o el cessament de l'activitat.
Les corporacions locals poden ordenar sancions amb un límit màxim de 100.000€ i multes coercitives.
El procediment s'inicia d'ofici per:
Abans de l'acord d'inici de l'expedient, l'òrgan competent pot obrir o ordenar un període d'informació prèvia, amb caràcter reservat, per esbrinar les circumstàncies dels fets i els subjectes responsables.
S'estableix un termini de 10 dies per formular al·legacions.
Transcorregut el termini de 10 dies per formular al·legacions, i després de l'eventual pràctica de la prova, les despeses derivades de les quals van a càrrec de qui les proposa, l'/la instructor/a formula la corresponent proposta de resolució.
Aquesta proposta s'ha de notificar als interessats perquè en el termini de 10 dies puguin presentar-hi al·legacions.
Un cop complerts els tràmits anteriors, l'/la instructor/a eleva l'expedient a l'òrgan competent per resoldre.
L'òrgan competent dicta la resolució de l'expedient, que ha de ser motivada, i decideix sobre totes les qüestions que plantegen els interessats i les que deriven de l'expedient.
El procediment finalitza per alguna de les raons següents:
Independentment d'aquestes sancions també es poden aplicar mesures complementàries, com ara la restitució immediata de quantitats percebudes indegudament, en els casos d'aplicació de preus superiors als autoritzats, i, si s'escau, la indemnització per danys i perjudicis provats causats a la persona consumidora.
En cas que la persona responsable de la infracció no estigui d'acord amb la resolució dictada, pot presentar un recurs davant l'òrgan competent per tal que la torni a revisar.
InfoConsum fomenta el consum autosuficient amb informació i eines pràctiques a disposició dels seus usuaris.
Segons el dispositiu mòbil que tingueu:
L'aplicació és de lliure accés, gratuïta i es pot configurar tant en català com en castellà.
Per poder gaudir de totes les funcionalitats de l'aplicació, la ACC tractarà les teves dades per resoldre les consultes i/o denúncies.
També tindràs dret a accedir, rectificar, suprimir i a limitar els tractaments i la portabilitat de les teves dades.
I podràs retirar el teu consentiment en qualsevol moment.
Més informació sobre aquest tractament, els teus drets i com exercir-los a: Tractament de dades
El FEDER ha contribuit al finançament de la millora per presentar consultes, queixes i reclamacions, amb la possiblitat d'adjuntar documentació, via l'aplicació Infoconsum Més informació
Aquí trobareu els llocs de les xarxes socials on l'Agència Catalana del Consum és present i vosaltres també, si voleu.
Totes aquestes eines us ajudaràn a millorar com a consumidors autosuficients, però sobretot obre un canal de comunicació directe amb nosaltres, per tal que poguem sentir la vostra veu: les vostres opinions, preferències, etc.
Guia de xarxes per temes i departaments
En cas de desacord amb el resultat de la neteja feta per la tintoreria, cal recollir la peça?
No, és convenient deixar la peça a la tintoreria fins que pugueu arribar a una solució amistosa amb l'establiment o per si heu de fer una reclamació, ja que heu de conservar el resguard de dipòsit, que és l'element imprescindible per poder reclamar.
Em poden cobrar unes despeses per emmagatzematge si vaig a recollir la peça a la tintoreria dos mesos després del dia que la hi vaig dipositar?
Només es pot cobrar per aquest concepte si es va a recollir la peça a la tintoreria passats tres mesos de la data fixada com acabament del servei al resguard de dipòsit.
En cas d'estar en desacord perquè la tintoreria ha fet malbé una peça, què s'ha de fer?
És recomanable deixar la peça a la tintoreria i demanar els fulls oficials de queixa, reclamació i denúncia per deixar constància de la reclamació i si en 1 mes no us han respost o la resposta no és satisfactòria, podeu presentar una reclamació a l' Oficina Municipal d'Informació al Consumidor (OMIC) del vostre municipi o a l' Oficina Comarcal d'Informació al Consumidor (OCIC), o bé a l' Agència Catalana del Consum si no teniu accés a cap OMIC ni OCIC.
Després de les vacances d'estiu, toca tornar a la rutina i reincorporar-se a la feina o iniciar un nou curs escolar.
També és un bon moment per plantejar-se nous projectes, com ara apuntar-se al gimnàs, anar a classes d'anglès, o fer alguna de les col·leccions per entregues disponibles als quioscos.
Per fer front als reptes de consum propis d'aquesta època de l'any, podeu seguir algunes recomanacions.
Si voleu fer alguna activitat esportiva, formativa o d'oci, informeu-vos de:
Si voleu fer una col·lecció per entregues (llibres, còmics, cromos, maquetes...):
Quins límits presenten els bitllets emesos amb tarifa econòmica?
En alguns vols, les companyies emeten alguns bitllets de tarifa econòmica, els quals estan sotmesos a determinades restriccions que poden consistir a: exigir a l'usuari un temps mínim d'estada en el lloc de destinació; la impossibilitat de realitzar canvis, com ara el dia i l'hora en què es vol volar; la no devolució de l'import pagat sota cap concepte, etc. Cal que l'usuari que adquireix un d'aquests bitllets s'informi prèviament dels límits que li seran aplicables.
Per què de vegades he de volar amb una companyia diferent d'aquella amb la qual he contractat el vol?
Aquesta circumstància és molt comuna i s'explica perquè algunes companyies tenen acords comercials amb d'altres amb la finalitat de fer un ús compartit de la seva flota d'avions.
També pot passar que es tracti d'una franquícia, que la companyia no disposi d'un avió propi en el moment determinat o d'una operació amb codi compartit.
Aquest últim supòsit significa que una companyia aèria anuncia i ven els serveis d'una altra companyia com si fossin propis, però el codi de l'operació és de la segona.
La companyia aèria o l'agència de viatges informarà l'usuari dels detalls d'aquests vols i li indicarà quina companyia opera a cada tram de la seva ruta.
Aquesta modalitat pretén optimitzar la capacitat dels avions, reduir tarifes i facilitar connexions.
La companyia aèria pot denegar la seva responsabilitat en cas d'endarreriment en la sortida dels vols?
L'endarreriment dels vols només allibera la companyia aèria si es produeix per causes justificades, com seria per motius meteorològics, de seguretat, atribuïbles a tercers, etc. En aquest cas, és la companyia la que ha de provar l'existència de les circumstàncies que han obligat a endarrerir el vol.
L'inici de l'estiu se celebra amb la revetlla de Sant Joan i altres festes populars arreu de Catalunya.
Els petards i les coques són elements tradicionals que cal consumir amb responsabilitat per evitar accidents i intoxicacions alimentàries.
En cas de disconformitat amb l'establiment venedor, demaneu el full oficial de reclamació a l'empresa o contacteu-hi per un mitjà que en deixi constància (formulari web, telèfon amb número d'incidència, etc.).
Si en el termini de 30 dies no heu obtingut resposta, o bé la resposta no és satisfactòria, contacteu amb el servei públic de consum que us correspongui segons el vostre municipi (per a més informació consulteu l'apartat Consultes i reclamacions ).
El Districte Administratiu de la Generalitat de Catalunya, en el número 57 del carrer del Foc, acull les noves oficines de l'ACC a Barcelona.
El Govern de la Generalitat ha nomenat avui Montserrat Ribera i Puig nova directora de l'Agència Catalana del Consum (ACC), organisme que depén del Departament d'Empresa i Coneixement.
He rebut un correu electrònic relacionat, aparentment, amb la declaració de la renda en el qual em demanen el número de compte bancari.
Desconfieu de correus sospitosos (mal redactats, amb arxius adjunts o enllaços a pàgines no oficials) en el quals us demanin dades personals, encara que imitin logotips d'organismes oficials, entitats bancàries, etc. És preferible que els elimineu directament.
Tot navegant per internet he arribat a una pàgina en la qual em demanen que introdueixi el meu número de telèfon per poder continuar consultant-ne el contingut.
És segur que faciliti aquesta dada?
No faciliteu en cap cas dades personals (adreça, telèfon, etc.) o claus d'accés als vostres serveis bancaris per internet o per correu electrònic.
Vull fer una compra per internet en un lloc web que he trobat per casualitat, però no veig que s'indiqui cap dada de contacte de l'empresa ni es detallin clarament les condicions de pagament i d'enviament.
Hi puc comprar amb tranquil·litat?
És recomanable comprar només en botigues virtuals de la vostra confiança o de les quals en tingueu alguna referència.
Podeu tenir indicis que un comerç electrònic és segur quan hi hagi dades de contacte, informació suficient sobre els productes i les condicions de compra i d'enviament, l'adreça canviï d'http a https o trobeu opinions positives a la xarxa sobre aquella empresa.
He trobat una oferta molt interessant a internet però la persona venedora em demana que faci el pagament amb una transferència bancària.
És preferible fer els pagaments a internet amb mitjans més segurs com ara les targetes de prepagament que es poden carregar amb imports exactes o passarel·les de pagament segur (Paypal, per exemple).
En els parcs aquàtics, les persones consumidores tenen dret a trobar-hi les condicions de seguretat necessàries per gaudir de les instal·lacions sense risc.
Els usuaris d'aquestes instal·lacions han de tenir en tot moment un comportament cívic, seguir les instruccions de monitors, vigilants i socorristes, i complir les normes contingudes en el Reglament de règim intern del parc, que estarà exposat públicament per a coneixement de tothom.
Les persones que manifestin un comportament perillós o molest, o que impliqui transgressió de les normes establertes, poden ser expulsades del recinte.
En cas de disconformitat amb el servei, demaneu el full oficial de reclamació a l'empresa o contacteu-hi per un mitjà que en deixi constància (formulari web, telèfon amb número d'incidència, etc.).
Si en el termini de 30 dies no heu obtingut resposta, o bé la resposta no és satisfactòria, contacteu amb el servei públic de consum que us correspongui segons el vostre municipi (per a més informació consulteu l'apartat Consultes i reclamacions ).
En totes les compres i les contractacions a distància (per internet, per correu o catàleg, per telèfon, etc.) o fora d'un establiment comercial (a domicili o durant una excursió), podeu exercir el dret de desistiment que us permet retornar el producte –o bé cancel·lar el contracte– en els 14 dies naturals posteriors a l'entrega de la compra o a la celebració del contracte.
En queden exclosos els productes personalitzats o fets a mida, aquells que no es puguin reutilitzar per raons d'higiene, els aliments, les entrades per a espectacles o les reserves d'allotjaments turístics, entre d'altres.
En rebaixes m'he trobat amb alguna botiga que em diu que no accepta canvis ni em retorna els diners de la compra si un cop a casa no m'acaba de convèncer.
Sí, l'establiment no té l'obligació de canviar un producte que està en perfecte estat, a menys que ho anunciï.
Per tant, en el cas de productes en perfecte estat, és recomanable que tingueu en compte el següent:
El comerç pot vendre articles antiquats o deteriorats com a "rebaixats"?
No es poden vendre com a rebaixats els productes deteriorats, els de baixa qualitat o els adquirits expressament per a aquesta finalitat.
Cal diferenciar el que són rebaixes d'altres vendes especials com ara saldos –articles antiquats o deteriorats– i liquidacions per tancament o canvi d'activitat comercial de l'establiment.
El béns o serveis rebaixats han de tenir les mateixes garanties que abans de les rebaixes.
En tot cas, a l'establiment, els productes rebaixats han d'estar diferenciats de la resta.
L'establiment on he anat a comprar unes sabates rebaixades no m'ha acceptat la targeta de crèdit ja que al costat del logotip ha posat un rètol que diu que en rebaixes no s'accepten targetes.
No, ja que si accepta targetes o altres mitjans de pagament de manera habitual, no en pot limitar l'ús en determinats períodes (en rebaixes) o condicions, sempre que es compleixin els requisits normals per a aquests mitjans de pagament.